Espéranto France-Est

Espéranto France-Est (EFE) estas franca regiona Esperanto-asocio, kies esperanta nomo estas Orientfranca Federacio de Esperanto (OFE). Ĝi grupigas esperantistojn en la orientfrancaj departementoj Meuse (55), Moselle (57), Meurthe-et-Moselle (54), Bas-Rhin (67), Haut-Rhin (68) kaj Vosges (88). OFE estas membro de la nacia asocio Espéranto-France.

 Historio 
Origino de la asocio troviĝis en Nancio. En decembro 1902, do mallonge post la apero de Esperanto, du gimnaziaj instruistoj kunvokis publikan kunvenon kaj fondis "la société française de propagation de l'Espéranto". Komence de
1903 komenciĝis Esperanto-kurso por grupo de la touring-club de France. En la jaroj 1903 kaj 1904 la grupo de Nancio kaj tiu de Epinal publikigis komunan jarlibron.

 Strukturo 
Aktuale la asocion prezidas Edmond Ludwig, kasisto estas André Grossmann kaj sekretario Robert Kueny.

 La informilo 
La asocia gazeto estas "La informilo", aperanta kvarfoje jare. Estas intensa kunlaborado kun germana regiona asocio BAVELO. Redaktoro ekde la 1980-aj jaroj estas Pol Denis.
 ekzempla eldono de La informilo el marto 2013, 28 koloraj paĝoj 

 Lokaj grupoj 
Enkadre de Esperanto France-Est kunlaboras lokaj Esperanto-kluboj en jenaj urboj:
 Nancio: Esperanto – Nancy 54
 Void-Vacon: Groupe Espéranto Meuse - G.E.M.
 Metz: Club d'Esperanto de Metz
 Sarreguemines: Esperanto-stelo
 Thionville: Esperanto Thionville ()
 Betschdorf: Espéranto – Betschdorf
 Strasburgo: Centre culturel Espéranto
 Colmar: TAKE ()
 Mulhouse: Mulhouse Esperanto
 Gérardmer: Espéranto – Gérardmer
 Epinal: Spina klubo (de 2000 ĝis 2003)

 Eksteraj ligiloj 
Retpaĝo de Espéranto France-Est

Kategorio:Francaj Esperanto-asocioj
Kategorio:Esperanto-movado en Francio
Kategorio:Historio de Esperanto